จากสถานการณ์น้ำท่วมในหลายจังหวัด ขณะนี้ได้คลี่คลายและน้ำลดลงอย่างต่อเนื่อง แต่ยังคงมีน้ำขังสูงในหลายพื้นที่ ล่าสุดระดับน้ำในแม่น้ำเจ้าพระยาลดลงต่อเนื่อง ที่ จ.นครสวรรค์ ใกล้กลับสู่ระดับตลิ่งนายสามารถ โชคคณาพิทักษ์ อธิบดีกรมชลประทาน เปิดเผยสถานการณ์น้ำในแม่น้ำเจ้าพระยาวันที่ 31 ตุลาคมว่า เมื่อเวลา 06.00 น. มีปริมาณน้ำไหลผ่านแม่น้ำเจ้าพระยา ที่ อ.เมืองจ.นครสวรรค์ 3,364 ลูกบาศก์เมตร (ลบ.ม.) ต่อวินาที ลดลงจากวันก่อน 153 ต่อวินาที ใกล้จะกลับสู่ระดับที่ไม่ล้นตลิ่งที่ 3,252 ลบ.ม.ต่อวินาที สำหรับที่เขื่อนเจ้าพระยา จ.ชัยนาท ปริมาณน้ำไหลผ่านลดลง 150 ลบ.ม.ต่อวินาที อยู่ที่ 3,300 ลบ.ม.ต่อวินาที มีล้นตลิ่งเข้าทุ่งตะวันตก 401 ลบ.ม.ต่อวินาที ลดลง 223 ลบ.ม.ต่อวินาที ขณะที่เขื่อนพระรามหก จ.พระนครศรีอยุธยา มีปริมาณน้ำไหลผ่านจากแม่น้ำป่าสักลงสู่แม่น้ำเจ้าพระยาเพิ่มขึ้น 2 ลบ.ม.ต่อวินาที เป็น 290 ลบ.ม.ต่อวินาที และมีปริมาณน้ำไหลผ่าน อ.บางไทร จ.พระนครศรีอยุธยา มาถึงกรุงเทพฯ เพิ่มขึ้น 74 ลบ.ม.ต่อวินาที เป็น 3,189 ลบ.ม.ต่อวินาทีนายสามารถ กล่าวว่า รู้สึกเบาใจลงได้มากที่กรมอุตุนิยมวิทยาระบุว่า พายุ "ซิมารอน" จะอ่อนกำลังลงที่ประเทศเวียดนามและทำให้มีฝนตกในภาคตะวันออกเฉียงเหนือตอนล่างและภาคตะวันออกเท่านั้น ซึ่งอ่างเก็บน้ำในทั้ง 2 พื้นที่ ได้ถูกพร่องน้ำเพียงเล็กน้อยเพื่อเตรียมรับสถานการณ์ เนื่องจากยังต้องเก็บน้ำไว้เตรียมรับความต้องการใช้น้ำในช่วงฤดูแล้ง ส่วนอ่างเก็บน้ำทางภาคกลางและภาคใต้ ช่วงนี้คงชะลอการพร่องน้ำลงกลับสู่การระบายน้ำตามปกติ
นายสามารถ โชคคณาพิทักษ์ อธิบดีกรมชลประทาน เปิดเผยสถานการณ์น้ําในแม่น้ําเจ้าพระยาวันที่เท่าไร 
31 ตุลาคม